Diari Oficial de la Generalitat Valenciana


Sumari del DOGV 5051, del 18-07-2005 (2005/8117)

Informació pública de programa d'actuació integrada per al desenvolupament urbanístic de part del sòl urbà del polígon San Miguel.
----------------------------------------------------------------------------------------------------------------------------------

### Dades del document

Número de DOGV
:   5051

Data del DOGV
:   18-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8117


Organisme emissor
:   Ajuntament de Chiva

Tipus de document
:   Anunci

Informació pública de programa d'actuació integrada per al desenvolupament urbanístic de part del sòl urbà del polígon San Miguel. [2005/Q8117]
  
Vist l'expedient que tramita este ajuntament sobre programa d'actuació integrada en l'àmbit delimitat per l'Ajuntament de Chiva, promogut per l'Agrupació d'Interés Urbanístic G-3 San Miguel per al desenvolupament urbanístic de part del sòl urbà del polígon San Miguel, pla parcial d'extensió Cumbres de Calicanto, segona fase. El Ple de l'Ajuntament, en la sessió feta el dia 28 d'abril de 2005, va adoptar l'acord, la part dispositiva del qual diu així:
  
Primer
  
Aprovar el programa per al desenvolupament d'actuació integrada corresponent a l'àmbit delimitat per l'Ajuntament de Chiva al polígon San Miguel de la urbanització Cumbres de Calicanto.
  
Segon
  
Aprovar el projecte d'urbanització corresponent a l'àmbit delimitat per l'ajuntament al polígon San Miguel de la urbanització de Calicanto.
  
Tercer
  
Seleccionar l'alternativa tècnica i proposició juridicoeconòmica presentada per l'Agrupació d'Interés Urbanístic G-San Miguel, i introduir en la proposició juridicoeconòmica així com en la proposta de Conveni Urbanístic les modificacions derivades dels nous costos d'urbanització continguts en el dictamen pericial redactat per la mercantil Arín Ingenieros Consultores, SA.
  
Quart
  
Adjudicar, si escau, a l'Agrupació d'Interés Urbanístic G-3 San Miguel, el programa per al desenvolupament de l'actuació integrada corresponent a l'àmbit delimitat per l'Ajuntament de Chiva al polígon San Miguel de la urbanització Cumbres de Calicanto. L'import de l'adjudicació fa una suma de 3.281.259,76 euros.
  
Cinqué
  
Requerir l'Agrupació d'Interés Urbanístic G-3 San Miguel, perquè de conformitat amb l'article 29.8 de la Llei Reguladora de l'Activitat Urbanística deposite aval o fiança per un import de 229.688,18 euros, equivalents al 7% del cost de les obres d'urbanització. D'altra banda, es requerix l'Agrupació d'Interés Urbanístic G-3 San Miguel perquè, en el termini de 10 dies, des de la constitució de la garantia, procedisca a subscriure el Conveni Urbanístic aportat en la seua proposició juridicoeconòmica.
  
Sisé
  
Remetre el programa per al desenvolupament de l'actuació integrada corresponent a l'àmbit delimitat per l'Ajuntament de Chiva al polígon San Miguel de la urbanització Cumbres de Calicanto, a la Conselleria de Territori i Habitatge de conformitat amb el que establixen els articles 47.7 i 49 de la Llei Reguladora de l'Activitat Urbanística.
  
Setena
  
Publicar l'acord plenari d'aprovació del programa d'actuació integrada en el Butlletí Oficial de la Província de València de conformitat amb allò que s'ha assenyalat en l'article 59 de la Llei Reguladora de l'Activitat Urbanística.
  
Contra l'acte administratiu transcrit, que és definitiu en via administrativa, i de conformitat amb el que establix la Llei Reguladora del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, podrà interposar-se un dels recursos següents:
  
a) Amb caràcter potestatiu, recurs de reposició davant del mateix òrgan que dicta l'acte recorregut, en el termini d'un mes, a comptar des de l'endemà de la recepció d'esta notificació. Si transcorre un mes des de l'endemà de la interposició del recurs de reposició sense que este s'haja resolt, podeu entendre que ha sigut desestimat i interposar el recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la recepció d'esta notificació.
  
Tot això sense perjuí de poder exercitar qualsevol altre recurs o acció que es considere procedent.